Pielikums Nr.1

PROJEKTĒŠANAS UZDEVUMS

“0.4kV ārējās elektroapgādes tīkla izbūve, Biķernieku iela 113B, Rīga” un “0.4kV ārējās pēcuzskaites elektroapgādes tīkla pārbūve, Biķernieku iela 113B, Rīga”

būvprojektu[[1]](#footnote-1) izstrādei

|  |  |  |
| --- | --- | --- |
| **I** | **OBJEKTA PASŪTĪTĀJS** – RP SIA “Rīgas satiksme”.  **BŪVPROJEKTA IZSTRĀDES NEPIECIEŠAMĪBAS PAMATOJUMS**:  0.4kV ārējā elektroapgādes tīkla izbūvē, pēcuzskaites tīkla pārbūve vilces apakšstacijas drošas darbības nodrošināšanai | |
| **II** | **ZIŅAS PAR OBJEKTU** | |
| Objekta nosaukums: | 24. vilces apakšstacija T51428, Biķernieku iela 113B, Rīga |
| Objekta adrese,  zemes vienību kadastra apzīmējums: | Biķernieku iela 113B, Rīga  01000922053 |
| Būvniecības veids: | Jauna būvniecība, pārbūve |
| Inženierbūves grupa: | I grupa [[2]](#footnote-2) |
| Būves klasifikācijas kods: | 221404 Elektrosadales pazemes līnijas |
| **III** | **BŪVPROJEKTU DOKUMENTĀCIJAS IZSTRĀDES MĒRĶIS, IZSTRĀDES NOSACĪJUMI UN SASKAŅOŠANA. BŪVPROJEKTU SATURS UN NOFORMĒŠANA** | |
| 1. | Mērķis – izstrādāt būvprojektus vilces apakšstacijas 0.4kV ārējā elektroapgādes tīkla izbūvei atbilstoši Projektēšanas uzdevuma, AS "Sadales tīkls" izdotajiem Elektroietaišu ierīkošanas Tehniskajām prasībām, Būvniecības likuma, Ministru kabineta noteikumu un citu būvniecību reglamentējošo normatīvo aktu prasībām, saskaņot/akceptēt Būvniecības informācijas sistēmā (BIS) Rīgas domes Pilsētas attīstības departamentā. | |
| 2. | Būvprojektu robežas – zemes vienības ar kadastra apzīmējumiem 01000922053, 01000920067, 01000922027 | |
| 3. | Izstrādātājs izstrādā būvniecības ieceres dokumentāciju pilnā apjomā, saņem visus nepieciešamos saskaņojumos, t.sk. Pasūtītāja un nodrošina būvprojektu akceptēšanu BIS Rīgas domes Pilsētas attīstības departamentā, t.i., saņem atzīmi par projektēšanas nosacījumu izpildi paskaidrojuma rakstā vai būvatļaujā. Būvniecības ieceres dokumentācijas izstrādes laikā, savstarpēji vienojoties ar Pasūtītāju par laiku, organizē būvprojektu izskatīšanu un apspriešanu. Izstrādātājs veic visus nepieciešamos saskaņojumus ar Valsts uzraudzības dienestiem, virszemes un apakšzemes komunikāciju īpašniekiem un zemes īpašniekiem likumā noteiktā kārtībā. | |
| 4. | Projektēšanas uzdevums pēc iespējas apkopo veicamo pasākumu kopumu būvprojektu izstrādei, taču nav uzskatāms par izstrādātāju ierobežojošo faktoru attiecīgā būvprojekta izstrādei. Tādējādi, izstrādājot būvprojektus, būvprojektu izstrādātājs nepieciešamības gadījumā, izmantojot savas profesionālās un praktiskās zināšanas, veic visus papildus nepieciešamos izpētes un projektēšanas darbus būvprojektu veiksmīgai izstrādei. | |
| 5. | Izstrādātājs nodrošina būvprojektu izstrādei nepieciešamo dokumentu un izejmateriālu saņemšanu, tai skaitā nepieciešamo tehnisko un īpašo noteikumu saņemšanu no attiecīgajām institūcijām. | |
| 6. | Visas inženierizpētes, ja tādas ir nepieciešamas, veic būvprojektu izstrādātājs. Inženierizpētes darbu izmaksas būvprojektu izstrādātājs iekļauj būvprojektu dokumentācijas izstrādes izmaksās. | |
| 7. | Īpašuma tiesību apliecinošos dokumentus sagatavo būvprojektu izstrādātājs. | |
| 8. | Būvprojekts jāizstrādā izsmeļoši formulējot visas tehniskās prasības, kas nepieciešamas kvalitātes nodrošināšanai, bet nepamatoti neierobežojot pielietojamos materiālus vai tehnoloģijas, kā arī neizvirzot nepamatotas konkurenci ierobežojošas prasības. | |
| 9. | Būvprojektu Izstrādātājs veic būvprojektu izstrādi ar saviem materiāliem, izstrādājumiem, iekārtām, darbaspēku u.c. resursiem. Visus ar būvprojektu dokumentācijas izstrādi saistītos izdevumus sedz Izstrādātājs. | |
| 10. | Būvprojektos jāizstrādā visas daļas, kas uzskaitītas būvprojektu sastāvā un jāietver visi detalizētie rasējumi, kas nepieciešami būvobjekta atsevišķo daļu un elementu īstenošanai. | |
| 11. | Būvprojektu izstrādāt atbilstoši Latvijas Republikā spēkā esošajiem normatīvajiem aktiem (Latvijas būvnormatīviem, Ministru kabineta noteikumiem, Pašvaldību saistošajiem noteikumiem, Latvijas energostandartiem u.c.), kas regulē elektroietaišu projektēšanu un izbūvi. | |
| **IV** | **NOSACĪJUMI UN TEHNISKĀS PRASĪBAS BŪVPROJEKTU RISINĀJUMU IZSTRĀDEI** | |
| 1. | **Vispārīgās prasības** | |
| 1.1. Būvprojektu saskaņot ar Valsts uzraudzības dienestiem, virszemes un apakšzemes komunikāciju īpašniekiem un zemes īpašniekiem likumā noteiktajā kārtībā. | |
| 1.2. Būvprojektu risinājumiem ir jābūt racionāliem, funkcionāliem un inženiertehniski pamatotiem. Būvprojektu tehniskiem risinājumiem jābūt savstarpēji saskaņotiem. | |
| 1.3. Visus konstruktīvus risinājumus, un to realizācijā izmantojamos materiālus un izstrādājumus, kā arī projektēšanas gaitā veiktās izmaiņas būvprojektu Izstrādātājam jāskaņo ar Pasūtītāju. | |
| 1.4. Visām iekārtām un materiāliem ir jābūt augstas kvalitātes, jāatbilst pielietojuma prasībām un ir jābūt sertificētiem atbilstoši Latvijas likumdošanai. | |
| 1.5. Izstrādātājam jāskaņo būvprojektu risinājumi ar zemesgabalu īpašniekiem normatīvajos aktos noteiktajā kārtībā. | |
| 1.6. Būvprojektu izstrādē ievērot visus Latvijas Republika spēkā esošos LBN normatīvus un LVS EN standartus. Normatīvo aktu izmaiņu gadījumā Izpildītājam jāievēro arī veiktās izmaiņas uz normatīvo aktu pielietošanas brīdi. | |
| 1.7. Atbilstoši Ministru kabineta 2001.gada 2.oktobra noteikumiem Nr.421 “Noteikumi par darba vietu aprīkošanu uz ceļiem” katrā būvprojektā iekļaut detalizēti izstrādātu satiksmes organizācijas shēmu būvdarbu veikšanas laikam. | |
| 2. | **Nosacījumi un prasības būvprojekta “0.4kV ārējā elektroapgādes tīkla izbūve, Biķernieku iela 113B, Rīga” izstrādei** | |
| 2.1. Izstrādāt būvprojektu saskaņā ar AS "Sadales tīkls" 26.03.2024. izdotajiem Elektroietaišu ierīkošanas Tehniskajām prasībām Nr. 105763242 (sk. 1. pielikumu). | |
| 2.2. Būvprojekta izstrādātājam jāveic nepieciešamās izmaiņas būvprojektā gadījumā, ja būvdarbu gaitā būvprojektā tiks atklātas kļūdas vai nepilnības. Būvprojekta izstrādātājam jāierodas būvobjektā ne vēlāk kā 3 darba dienu laikā pēc būvdarbu vadītāja vai būvuzrauga pirmā uzaicinājuma. | |
| 3. | **Nosacījumi un prasības būvprojekta “0.4kV ārējā pēcuzskaites elektroapgādes tīkla pārbūve, Biķernieku iela 113B, Rīga” izstrādei** | |
| 3.1. Izstrādāt būvprojektu nepieciešama šķērsgriezuma sistēmas lietotāja pēcuzskaites elektropārvades līnijas izbūvei no AS "Sadales tīkls" uzskaites sadalnes (Elektroietaišu ierīkošanas Tehniskās prasības Nr. 105763242) līdz vilces apakšstacijas pašpatēriņa sadalnei, pieslēgt projektējamo slodzi 16kW (25A). Nepieciešamības gadījumā paredzēt elektrotīkla aizsardzības aparātu nomaiņu. | |
| 3.2. Izstrādāt darbu secības plānu. | |
| 3.3. Paredzēt esošās pēcuzskaites lietotāja kabeļlīnijas SIA “TLA Dārzeņi” – SIA “SPĪDOLA” Stigu iela 18, Rīga – T51428 demontāžu divos etapos: 1.etapā demontēt kabeļlīniju SIA “SPĪDOLA”- T51428, 2.etapā demontēt kabeļlīniju SIA “TLA Dārzeņi” – SIA “SPĪDOLA” Stigu iela 18, Rīga (sk. 2. pielikumu). | |
| **V** | **BŪVPROJEKTU IESNIEGŠANAS KĀRTĪBA** | |
| 1. | Būvprojektu noformējumu veikt atbilstoši Latvijas Republikā spēkā esošajiem būvnormatīviem. Visu būvprojektu dokumentāciju pēc tās akceptēšanas Rīgas domes Pilsētas attīstības departamentā iesniegt Pasūtītājam 1 eksemplārā drukātā formātā un digitālā formātā (uz datu nesēja):  teksta materiāli elektroniskā formā, izmantojot Microsoft Office programmnodrošinājumu;  grafiskos materiālus ieteicams noformēt, izmantojot AutoCAD (\*.dwg formātā) programmnodrošinājumu;  viss būvprojekts kopā \*.pdf formātā;  visas tāmes \*.excel formātā;  visi tehniskie noteikumi, atļaujas un saskaņojumi iesniedzami Pasūtītājam 1 eksemplārā – oriģināli. | |
| **VI** | PIELIKUMI | |
| 1. | AS “Sadales tīkls” elektroietaišu ierīkošanas Tehniskās prasības Nr. 105763242 uz 4 lpp. | |
| 2. | Ārējās elektroapgādes tīkla plāna skice uz 2 lpp. | |

1. Būvprojekts – dokumentu kopums, kas nepieciešams projektēšanas uzdevumā norādīto darbu veikšanai, atbilstoši normatīvo aktu prasībām, t.sk., būvprojekts, paskaidrojuma raksts, paziņojums par būvniecību u.tml.

   2 Atbilstoši Ministru kabineta 19.08.2014. noteikumiem Nr.500 “Vispārīgie būvnoteikumi”. [↑](#footnote-ref-1)
2. [↑](#footnote-ref-2)